system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Svetozar Boroević.
assistant
Svetozar Boroevic, cunoscut și ca Svetozar Boroevic von Bojna, (n. 13 decembrie 1856, Umetić, Croația, care aparținea atunci de Austro-Ungaria - d. 23 mai 1920, Klagenfurt) a fost un general al armatei Imperiului Austro-Ungar, feldmareșal în timpul Primului Război Mondial.

Originea și studiile
Svetozar Boroevic s-a născut în localitatea Umetić, situată în apropiere de Kostajnica, Croația, într-o familie de croați ortodocși. Regiunea sa natală făcea parte din zona defensivă antiotomană a Austriei, regiune denumită ținut grăniceresc iliric (în sârbă și croată Vojna Krajina) - spre deosebire de ținutul grăniceresc transilvan. A urmat în Voivodina cursurile școlii militare de la Petrovaradin (germ. Peterwardein), de unde a fost transferat la școala de cadeți din apropiere de Graz. La 1 mai 1875 a primit gradul de locotenent al armatei austro-ungare.

Cariera militară
În anul 1878 a participat împreună cu regimentul său la ocuparea Bosniei, distingându-se în operațiunile de cucerire a orașului Sarajevo.

Decorații (selecție)
 Crucea de Merit Militar, din partea împăratului Franz Joseph I (1878)
 Ordinul Coroanei Prusiei, din partea împăratului Wilhelm al II-lea (1891)
 Steaua României, din partea regelui Carol I al României (1900)
 Ordinul Maria Terezia, din partea împăratului Carol I al Austriei (1917)

Referințe

Nașteri în 1856
Decese în 1920
Militari austro-ungari
Ordinul Militar Maria Terezia
Destinatari ai premiilor sau decorațiilor militare